Lav et referat af nedenstående tekst:

Tekst:
Normalt er landets folkeskoler fulde af elever, men siden den 15. december har der været lukket og slukket på skolerne. Det slutter dog onsdag den 5. januar, hvor eleverne igen vender tilbage. Elevernes tilbagevenden stiller krav til skolerne - og til eleverne selv. Flere skoler har nemlig givet mulighed for, at elever og forældre kan afhente selvtests. Et af stederne er Gl. Hasseris Skole, hvor man siden mandag har kunnet hente selvtests. -	Vi har kun fået positive tilbagemeldinger fra forældrene, som synes, det er nemt at gå til og trygt for eleverne, siger skoleleder Jacob Falkner Larsen. Nemmere og tryggere Skolelederen forventer, at mange vil gøre brug af tilbuddet. Noget kunne tyde på, at han får ret, for der er allerede mødt elever op for at hente selvtests inden skolestart onsdag. En af eleverne fra Gl. Hasseris Skole er Malthe Risbjerg, som synes, det er en god mulighed. -	Jeg synes, det er rigtigt godt, og du sparer også tid ved ikke at skulle stå i kø, siger han. Malthe Risbjerg vil tage selvtesten i aften, og det er, ifølge Jacob Falkner Larsen, netop noget af det der skal til for at bremse coronasmitten. -	Det er en måde at gøre det nemmere og tryggere for vores elever og ansatte i dagligdagen, slutter han.

Referat:
Uddeling af selvtests er et tiltag, som skal være med til at bremse coronasmitten.